שפות צ'וקוטקו-קמצ'טקיות

משפחת הלשונות הצ'וקוטקו-קמצ'טקיות היא משפחה של שפות המדוברות בקצה המזרחי של סיביר שברוסיה. דוברי שפות אלו הם באופן מסורתי רועי איילים וציידים. מספר דוברי שפות אלו נמצא בירידה, כאשר ענף השפות הקמצ'טקיות נמצא בגסיסה עם דוברים אחדים בלבד. ענף השפות הצ'וקוטקיות נמצא גם הוא בסכנת הכחדה עם כ-7,000 דוברים נותרים (נכון לשנת 2010), רובם דוברי שפת הצ'וקצ'י, לעומת אוכלוסייה אתנית של 25,000.

משפחת שפות זו היא משפחה בודדה ולא הוכח קשר שלה לאף משפחת שפות אחרת. ההצעה המקובלת ביותר היא זו לקשרים עם שפות אסקימו-אלאוטיות, אך זו אינה הוכחה בפועל.

שפות 
כל השפות במשפחה נמצאות תחת לחץ אדיר של השפה הרוסית שבעצם גורמת להכחדתן. רוב הדוברים של שפות אלו דוברים גם רוסית כשחלק גדול מהאוכלוסייה האתנית הקשורה לשפות אלה עברו לדבר רוסית בלבד.

שפות צ'וקוטקיות 
 צ'וקצ'י, המדוברת בעיקר באזור המחוז האוטונומי צ'וקוטקה.
 קורייאק, המדוברת בעיקר באזור קמצ'טקה.
 אליוטור, המדוברת באזור קמ'צטקה ונחשבת כדיאלקט של קורייאק לפעמים.
 קרק, שפה מתה, שנזנחה על ידי דובריה לטובת שפת הצ'וקצ'י.

שפות קמצ'טקיות 
 קמצ'טקית דרומית - שפה מתה.
 קמצ'טקית צפונית - שפה מתה.
 קמצ'טקית מערבית - שפה בסכנת הכחדה חמורה, מדוברת באזור מערב קמצ'טקה.

לקריאה נוספת 
 Comrie, Bernard. 1981, The Languages of the Soviet Union. Cambridge University Press.
 Fortescue, Michael. 1998. Language Relations Across Bering Strait. London: Cassell & Co.
 Fortescue, Michael. 2005. Comparative Chukotko–Kamchatkan Dictionary. Trends in Linguistics 23. Berlin: Mouton de Gruyter.

קישורים חיצוניים
 

שפות לפי משפחה